
Parlamentul  României

Camera  Deputaţilor

Comisia pentru industrii si servicii







                            Bucureşti, 25.04.2001 








                  Nr. 149/XVIII/3

AVIZ

la proiectul de Lege privind aprobarea Ordonanţei de urgenţă a  Guvernului   nr.54/2001   pentru ratificarea Acordului de garanţie dintre România şi Banca Europeană pentru Reconstrucţie şi Dezvoltare privind Proiectul pentru Compania Naţională de Transport al Energiei Electrice,

 semnat la Bucureşti la 8 decembrie 2000



Cu adresa nr.247 din 18 aprilie 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea proiectului de Lege privind aprobarea Ordonanţei de urgenţă a Guvernului nr.54/2001 pentru ratificarea Acordului de garanţie dintre România şi Banca Europeană pentru Reconstrucţie şi Dezvoltare privind Proiectul pentru Compania Naţională de Transport al Energiei Electrice, semnat la Bucureşti la 8 decembrie 2000.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege sus-menţionat, în şedinţa din data de 25.04.2001, şi considerând şi punctul de vedere favorabil al Guvernului au hotărât cu majoritate de voturi avizarea favorabilă în forma prezentată.



Prin obiectul său de reglementare şi conţinutul său, proiectul de lege face parte din categoria legilor ordinare.

                            PREŞEDINTE,                                          SECRETAR,

                              István Antal                                           Cristian Buzea

Expert,

Dr.Maria Cristina Bălănescu
